Aarhuus Stifts-Tidende, 1829-01-23
Nyheder fra Udlandet. Tyrkekrigen. Den St. Petersborgske Avis indeholder følgende Krigsberetning som naaer til den 24de Decbr.: "Den af bekjendte Aarsager besluttede Ophævelse af Silistrias Beleiring gik for sig med de gunstigste Udfald og uden mindste Uheld for vore Tropper. Jkke allene det samtlige Beleiringsskyts, men ogsaa Trosset. og øvrige Tilbehør naaede sit Bestemmelsested uden nogen hindring. Fjendens hele Foretagende indskrænkede sig til nogle Kanonskud fra Fæstningen, og han vovede, ikke, at lægge vor Bevægelse noget Forsøg iveien. Vore Tropper ere roligen dragne i Vinterqvarterer paa begge Sider af Donaufloden, og beskjæftiger sig med de nødvendige Forberedelser til næste Felttog. Hovedgienstanden for vor Opmærksomhed bliver imidlertid Besætningen af de Puncter, som maatte sættes i Forsvarsstand mod fjendtlige Anfald, og Vinterqvarterernes fuldkomne Sikkerhed. Alle hertil trufne Foranstaltninger ere alt forstørstedelen udførte, men Varna's og andre vigtige Pladsers befæstning aldeles tilendebragt, for, i ethvert muligt Tilfælde at kunne gjøre tilforladelig Modstand. - J Bulgarien foretog Fjenden ikke noget indtil den 20de Novbr., og der forefaldt kun ubetydelige Skjermydsler, imellem Patrouillerne; men paa hiin Dag viste sig er Detaschement af Storvezierens Armee, bestaaende af 6000 Mand Fodfolk og Rytterie, ligeoverfor vore Forposter noget fra Prawodi. Fjenden opholdt sig der indtil den 24de, og da han saae Garnisonen beredt til at byde ham Spidsen, saa vovede han sig ikke til at prøve noget afgjørende Angreb, men trak sig bemeldte Dag tilbage til Aldos og Schumla, heftig forfulgt af vore Tropper 10 Werster langt, hvorved han mistede 50) Stykker, Qvæg. Siden den Tid have vore Patrouiller og Recognosceringer ikke seet noget til Fjenden. - Ved Dønauen ere ligeledes Tyrkernes gjentagne Forsøg overalt blevne slagne tilbage med betydeligt Tab. Den 26de Novb. angreb en Deel af Garnisonen i Giurgewo, bestaaende af 3000 Md. Fodfolk og 500 Ryttere med 8 Kanoner, den høire Fløi af vort for hiin Fæstning staaende Observationskorps, men blev opholdt, kastet og jaget tilbagetil Fæstningen af to Kosakregimenter som kom Detaschementet til Hjelp. Nogle Dage efter fornyede Garnisonen sit Anfald paa Detaschementets høire Flanke, men blev atter, uden ringeste Tab for os, slaget tilbage. Det ridende Artillerie, som forfulgte Fjenden, tilføiede ham stor Skade. Den 2 Decbr. havde en Trop tyrkiske Pandurer, som forsvarede befæstningen ved Vartscherob, en Skjermydsel med vore Forposter i Nærheden af Landsbyen Shidoster, sloges, og joges tilbage med betydeligt Tab. Donauflaaden, som observerer Fæstningen Silistria, dækker tillige vor Overgang ved Hirsowa, hvor et tilstrækkeligt Antal Pramme bygges og andre Hjelpemidler til Overgangen ere blevne anskaffede. - J et overordentligt Tillæg til Journal de St. Petersbourg erklæres desuden alle de af offentlige Blade om Ophævelsen af Silistrias Belering udbredte Rygter, at 12000 Russer havde dersteds uden Sværdslag overgivet sig paa Naade og Unaade og skammeligviis ladet sit Artillerie i Stikken, for aldeles usande, og tilføies endvidere, at der hverken har fundet nogen Fagtning Sted, ei heller een eneste Russer er taget tilfange eller een eneste Kanon gaaet tabt. Det eneste Tab som den russiske Armee havde lidt, var en Deel af dens Heste. Den russiske Hær - saalunde slutter Artiklen - er nu i rolig Besiddelse af alle de Kantonnements som den havde fundet for dt at ville indtage paa den høire Side af Donauen, saasom Varna, Prawodi, Kosludschi, Basardschik, Hirsowa og Trajans Vold. - Endvidere læser man i russiske Aviser følgende officielle Bekjendtgjørelse til Handelstanden: "Chefen for vor Flaade i det sorte Hav. Admiral Greich, har faaet Ordre til at erklære Bosphorus i Blokadestand, og kun at lade de Skibe løbe ind og ud som enten ville seile til en russisk Havn i Sortehavet, eller komme fra en af disse Havne, uden at have ladet Korn eller Krigskontrebaand. Under denne Benævnelse forstaaes følgende: Vaaben, Skyts, Krudt, Salpeter, Sabelgehæng, Sadler og Tøiler." De nærmere Bestemmelser loves snarest muligt bekjendtgjorte. - Hs. Maj. Keiseren har givet et nyt Beviis paa sin faderlige Omsorg for de i Fædre, landets Tjeneste haardtsaarede Krigere, idet han har befalet at enhver fremtidig Jnvalid af den lavere Rang som formedelst sine i Krigen erholdte Saar ikke meere kan befatte sig med Agerdyrkningen, skal have en af sine Sønner, efter hans eget Valg, frigivet fra Militairtjenesteen, til hans Pleie og Hielp. - Fra Varna haves Efterretning om, at man der havde feiret Keiser Nicolaus Navnedag, den 18de Decbr., med at illuminere de gjenreiste Fæstningsværker. Til Tyrkernes store Forundring, skulle ei allene disse, men og Fæstningsværkerne ved Basardschik, Prawodi o. fl. i den korte Mellemtid være satte i langt bedre Stand, end de nogensinde var i deres Besiddelsestid. - Courier francais melder ifølge nyere Breve fra St. Petersborg, at 400,000 Mand skulle staae færdige til at begynde Operationerne paany saasnart Aarstiden tillader det. Feltmarskal Osten=Sacken skal kommandere en stor Reserve=Armee, der ligeledes skal staae beredt til at opbryde hvad Øieblik det skal være. Uhyre Korn-Oplag ere oprettede i Cherson og Odessa, og en utallig Mængde Vogne og Fartøier anskaffes dertil.